Reinert, som hele karrieren har spillet i Frederikshavn, blev præsenteret i AaB umiddelbart inden aftenens 3. DM-semifinale mod SønderjyskE. Thomas Reinert er i denne sæson blevet kåret til årets danske spiller i Frederikshavn White Hawks, for hvem den 27-årige spiller i denne sæson blandt andet har bidraget med 24 point. I alt har den teknisk stærke spiller optrådt cirka 400 gange for de frederikshavnske naboer i Oddset Ligaen. AaB's sportsdirektør Ole Nielsen glæder sig naturligvis over tilgangen fra den kommende sæson. - Thomas Reinert er en teknisk dygtig wing med et fantastisk skud. Derudover er Thomas en meget driblestærk spiller, der ikke mindst vil blive en gevinst i powerplay siger Ole Nielsen. Thomas Reinert er foreløbig noteret for 13 A-landskampe for Danmark.

Opsummering:
Den tidligere landsholdspiller Thomas Reinert skifter Frederikshavns hvide trøje ud med AaBs røde.